CELEX: 62016TN0733
Language: mt
Date: 2016-10-18 00:00:00
Title: Kawża T-733/16: Rikors ippreżentat fit-18 ta’ Ottubru 2016 – Banque Postale vs BĊE

5.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 454/32
            
         
      Rikors ippreżentat fit-18 ta’ Ottubru 2016 – Banque Postale vs BĊE
      (Kawża T-733/16)
      (2016/C 454/55)
      Lingwa tal-kawża: il-Franċiż
      
         Partijiet
      
      
         Rikorrent: La Banque Postale (Pariġi, Franza) (rappreżentanti: E. Guillaume u L. Coudray, avukati)
      
         Konvenut: Il-Bank Centrali Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bank Ċentrali Ewropew, tal-24 ta’ Awissu 2016, dwar it-talba ppreżentata minn La Banque Postale sabiex jikseb l-awtorizzazzjoni li jeskludi skoperturi għas-settur pubbliku mill-kalkolu tal-proporzjon tal-lieva finanzjarja konformement mal-Artikolu 429(14) tar-Regolament (UE) Nru 575/2013;
               
            
                  —
               
               
                  tikkundanna lill-Bank Ċentrali Ewropew għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv, ibbażat fuq l-iżball ta’ liġi li l-Bank Ċentrali Ewropew (BĊE) wettaq, li jirriżulta min-natura prematura tad-deċiżjoni tal-24 ta’ Awissu 2016 dwar it-talba ppreżentata minn La Banque Postale sabiex jikseb l-awtorizzazzjoni li jeskludi skoperturi għas-settur pubbliku mill-kalkolu tal-proporzjon tal-lieva finanzjarja (iktar ’il quddiem id-“deċiżjoni kkontestata”).
               
            
                  2.
               
               
                  It-tieni motiv, ibbażat fuq l-assenza ta’ setgħa diskrezzjonali tal-BĊE għall-applikazzjoni tal-Artikolu 429(14) tar-Regolament (UE) Nru 575/2013, tal-Parlament Ewropew u tal-Kunsill, tas-26 ta’ Ġunju 2013, dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU 2013, L 176, p. 1; iktar ’il quddiem ir-“Regolament Nru 575/2013”).
               
            
                  3.
               
               
                  It-tielet motiv, ibbażat fuq ksur tad-dritt li l-BĊE wettaq meta adotta d-deċiżjoni kkontestata, relatata b’mod partikolari:
                  
                              —
                           
                           
                              mal-assenza ta’ lieva finanzjarja fil-qasam ta’ tfaddil ċentralizzat ta’ La Banque Postale;
                           
                        
                              —
                           
                           
                              mal-allegati riskji ta’ nuqqas ta’ ħlas tal-bank ta’ depożiti u ta’ self tal-Istat Franċiż;
                           
                        
                              —
                           
                           
                              mal-allegat riskju operattiv marbut mal-ġbir tat-tfaddil ċentralizzat ta’ La Banque Postale.